Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: Alkotmányt módosító 1989. évi XXXI. törvény megalkotásakor az Alkotmányban rögzített tartalommal foglaltak
Paragraph Index: 2352

2. Az Országgyűlés a működés szabályait és tárgyalási rendjét rögzítő Házszabályt minősített többséggel fogadja el [Alk. 24. § (4) bek.]. Amennyiben ez a követelmény nem teljesül, az erről szóló OGY határozat alkotmányellenes lesz. Érvényes döntés ugyanis ebben az esetben nincs: a bizottsági „állásfoglalás”, „javaslattétel” nyilvánvalóan nem döntés, annak — egyhangúság hiányában — a plénum elé kell kerülnie. Itt viszont a testületet — mint a működési és tárgyalási rendet érintő lényeges ügyben — köti az Alkotmányban írt 2/3-os szabály! Ugyanez az eljárási rend követendő akkor, ha olyan — a működés szabályait, a tárgyalási rendet érintő — lényeges, érdemi változás következik be, amely már a Házszabály egészének módosítását igényli.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes